cyanic-selkie/wikianc huggingface dataset:
แอบหลงรักเดอะซีรีส์
การตอบรับ
และจากการที่ซีรีส์เป็นแนวโรแมนติก คอมเมดี้ที่มีความเล่นใหญ่แบบซิทคอมแต่กลับค่อย ๆ สอดแทรกปัญหาสังคมเรื่องความภูมิใจในตนเองต่ำ (low self-esteem) อันเกิดจากการกลั่นแกล้งทางคำพูด (Verbal Bullying) ทำให้เกิดการเสวนากันในกลุ่มผู้ชมและช่องรีแอคชั่นต่าง ๆ บนยูทูบ เล่าถึงประสบการณ์และทัศนคติในเรื่องนี้ เช่น ความคิดเห็นหนึ่งในทวิตเตอร์ “ในสังคมที่บอกว่ายอมรับกับ LGBTQ ได้ แต่ความเป็นจริงก็ยังมีคนเห็นบุคลิกของพวกเขาเป็นตัวตลก แต่คนที่โดนมันมีบาดแผลในใจ”
ในส่วนของเรตติ้งซีรีส์นั้น เมื่อออกอากาศได้เรตติ้งเฉลี่ยรวม 14 ตอนเท่ากับ 0.325 (ผู้ชมสดประมาณ 200,000 ข้อมูลจาก World-of-BL) และมียอดชมย้อนหลังทาง Youtube มากกว่า 100 ล้านครั้ง (สถิติ มิถุนายน พ.ศ. 2565)
จักรพรรดินีจ่างซุน
จักรพรรดินีจางซุน (, พระนามเดิมไม่ปรากฏ, 1144 – 28 กรกฎาคม 1179) ต่อมาได้รับการสถาปนาเป็น จักรพรรดิเหวินเต๋อชุนเฉิง (文德順聖皇后) เรียกแบบย่อ ๆ ว่า จักรพรรดินีเหวินเต๋อ (文德皇后) จักรพรรดินีพระองค์แรกและพระองค์เดียวใน จักรพรรดิถังไท่จง จักรพรรดิองค์ที่ 2 แห่ง ราชวงศ์ถัง และเป็นพระพันปีหลวงใน จักรพรรดิถังเกาจง จักรพรรดิองค์ที่ 3
พระองค์มีพระเชษฐาที่สำคัญคนหนึ่งคือ จ่างซุน อู๋จี้ ซึ่งเป็นกำลังสำคัญในการโค่น ราชวงศ์สุย สถาปนาราชวงศ์ถังและเชิญ หลี่หยวน ขึ้นเป็น จักรพรรดิถังเกาจู่ ร่วมกับองค์ชาย หลี่ซื่อหมิน พระโอรสองค์รองของจักรพรรดิเกาจู่
ภายหลัง เหตุการณ์ที่ประตูเสฺวียนอู่ เมื่อ พ.ศ. 1169 จักรพรรดิเกาจู่ได้สละราชบัลลังก์ให้กับองค์ชายหลี่ซื่อหมินที่รัชทายาทขึ้นสืบราชบัลลังก์เป็นจักรพรรดิไท่จงใน พ.ศ. 1171 พระองค์ได้สถาปนาองค์หญิงรัชทายาทจางซุนขึ้นเป็นจักรพรรดินีแต่จักรพรรดินีจางซุนก็สิ้นพระชนม์อย่างกระทันหันเมื่อวันที่ 28 กรกฎาคม พ.ศ. 1179
601 636
เมฆฝุ่นระหว่างดาวเคราะห์
คำจำกัดความที่ได้รับการรับรองจากคณะกรรมาธิการสหพันธ์ดาราศาสตร์สากล (IAU) เกี่ยวกับดาวตก อุกกาบาต และฝุ่นระหว่างดาวเคราะห์เมื่อวันที่ 30 เมษายน 2017 ได้ระบุว่า ฝุ่นระหว่างดาวเคราะห์ เป็นสสารของแข็งที่แตกละเอียดโดยทั่วไปมีขนาดเล็กกว่าอุกกาบาต (ซึ่งมีเส้นผ่านศูนย์กลาง 30 ไมโครเมตร ถึง 1 เมตร) จากข้อเท็จจริงเชิงสังเกตการณ์ อาจคิดได้ว่าจุดกำเนิดของฝุ่นระหว่างดาวเคราะห์นั้นไม่ได้อยู่ในช่วงการก่อตัวของระบบสุริยะ แต่เกิดในช่วง 100 ล้านปีที่ผ่านมา โดยเกิดจากการชนกันระหว่างดาวเคราะห์น้อย ถูกปล่อยออกจากดาวหาง และการชนระหว่างวัตถุท้องฟ้าชั้นนอกด้วยกันเอง หรือวัตถุท้องฟ้าชั้นนอกชนกับฝุ่นระหว่างดวงดาว
ฝุ่นระหว่างดาวเคราะห์ยังทำให้เกิดแสงจักรราศี ที่สามารถมองเห็นได้ในท้องฟ้าด้านทิศตะวันตกหลังพระอาทิตย์ตกดินหรือในท้องฟ้าด้านทิศตะวันออกก่อนพระอาทิตย์ขึ้น โดยจะเห็นได้ชัดในพื้นที่ที่มืดมิดมีบรรยากาศปลอดโปร่งและไม่มีแสงประดิษฐ์หรือแสงจันทร์ ดังนั้นจึงมีอีกชื่อเรียกว่า เมฆจักรราศี (zodiacal cloud)
การเคลื่อนที่ของฝุ่นระหว่างดาวเคราะห์ไม่เพียงแต่ได้รับผลกระทบจากความโน้มถ่วงของดวงอาทิตย์เท่านั้น แต่ยังได้รับผลกระทบจากความดันรังสีของดวงอาทิตย์ด้วย แรงโน้มถ่วงจะแปรตามปริมาตร (หรือที่จริงคือแปรตามมวล) ในขณะที่ความดันรังสีจะเป็นสัดส่วนกับพื้นที่หน้าตัด เนื่องจากความดันรังสีของดวงอาทิตย์แปรผกผันกับกำลังสองของระยะห่าง จากดวงอาทิตย์ ผลกระทบที่ปรากฏจึงเหมือนกับการทำให้แรงโน้มถ่วงจากดวงอาทิตย์อ่อนลง ดังนั้นฝุ่นที่เคลื่อนที่ด้วยความเร็วตามกฎการเคลื่อนที่ของดาวเคราะห์ของเค็พเพลอร์ในแรงโน้มถ่วงของดวงอาทิตย์จะมีความเร็วสูงเกินไป และถูกผลักออกไปด้านนอก ด้วยเหตุนี้ อนุภาคฝุ่นที่มีขนาดเล็กกว่า 1 ไมโครเมตรจึงถูกขับออกจากระบบสุริยะในเวลาอันสั้นเมื่อเทียบกับอายุของระบบสุริยะ
ทางหลวงแผ่นดินหมายเลข 2350
ทางหลวงแผ่นดินหมายเลข 2350 สายหนองหาน-กุมภวาปี เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 22 ที่บ้านหัวเชียง อำเภอหนองหาน และสิ้นสุดที่ทางหลวงแผ่นดินหมายเลข 2023 ในอำเภอกุมภวาปี ระยะทางทั้งสิ้น 34.072 กิโลเมตร
Mutellina
Mutellina เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ ทวีปยุโรป
สปีชีส์ในสกุล ได้แก่:
อืมม์บ็อป
"อืมม์บ็อป" (MMMBop) เป็นเพลงที่เขียนขึ้นและร้องโดยวงป็อปร็อกอเมริกัน แฮนสัน จากผลงานอัลบั้มในปี ค.ศ. 1997 ที่ชื่อ Middle of Nowhere "อืมม์บ็อป" เป็นหนึ่งในซิงเกิ้ลเปิดตัวที่ประสบความสำเร็จที่สุดเพลงหนึ่งตลอดกาล ติดอันดับ 1 ใน 27 ประเทศ รวมถึงในสหรัฐอเมริกา สหราชอาณาจักร เยอรมนี ออสเตรเลียและเม็กซิโก ในสหราชอาณาจักรเพลงนี้ขายได้กว่า 710,000 ชุดและติดอันดับ 1 นาน 3 สัปดาห์ ยังได้รับการลงคะแนนว่าเป็นซิงเกิ้ลแห่งปีจากแบบสำรวจในหนังสือพิมพ์ The Village Voice และยังติดอันดับสูง ๆ ในแบบสอบถามคำวิจารณ์ในสื่ออย่าง โรลลิงสโตน สปิน และวีเอชวัน "อืมม์บ็อป"  ยังได้รับการเสนอชื่อเข้าชิงรางวัลแกรมมี 2 สาขาในช่วงเดือนกุมภาพันธ์ ค.ศ. 1998 และยังเป็นซิงเกิ้ลที่ประสบความสำเร็จที่สุดของวงจนถึงปัจจุบัน "อืมม์บ็อป" ติดอันดับ 20 ของการจัดอันดับ 100 เพลงยอดเยี่ยมแห่งคริสต์ทศวรรษ 1990 ทางช่องวีเอชวัน
สาขาวิชาเกษตรศาสตร์และสหกรณ์ มหาวิทยาลัยสุโขทัยธรรมาธิราช
สาขาวิชาเกษตรศาสตร์และสหกรณ์ มหาวิทยาลัยสุโขทัยธรรมธิราช (อังกฤษ : School of Agriculture and Cooperatives) เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ
สาขาวิชาเกษตรศาสตร์และสหกรณ์ แรกเริ่มขึ้นเมื่อ พ.ศ. 2525 ภายใต้ชื่อ สาขาวิชาส่งเสริมการเกษตรและสหกรณ์ เนื่องจากในขณะนั้นได้จัดการเรียนการสอนหลักสูตรส่งเสริมการเกษตรและสหกรณ์บัณฑิต แขนงวิชาส่งเสริมการเกษตร วิชาเอกส่งเสริมการเกษตร และแขนงวิชาสหกรณ์ วิชาเอกสหกรณ์ เพื่อให้สอดคล้องกับงานวิจัยเรื่อง “ความคิดเห็นของประชาชนต่อมหาวิทยาลัยเปิด 2521” โดยคณะอนุกรรมการพิจารณาศึกษาและจัดทำโครงการ ผลการวิจัยดังกล่าวชี้ให้เห็นว่า มีผู้สนใจสาขาวิชาทางเกษตรเป็นจำนวนมากในจำนวนสาขาวิชาที่เลือกเป็นอันดับหนึ่งจาก 10 สาขาวิชา ซึ่งสอดคล้องกับมติคณะรัฐมนตรีเมื่อวันที่ 13 พฤศจิกายน 2522 ให้มีโครงการจัดตั้งสาขาวิชาเพื่อผลิตและพัฒนากำลังคนทางการเกษตรให้สอดคล้องกับความต้องการของประเทศชาติ
ปีพ.ศ. 2534 หลักสูตรส่งเสริมการเกษตรและสหกรณ์บัณฑิต แขนงวิชาส่งเสริมการเกษตร วิชาเอกส่งเสริมการป่าไม้
ปีพ.ศ. 2538 หลักสูตรเกษตรศาสตรบัณฑิต แขนงวิชาเทคโนโลยีการเกษตร วิชาเอกการจัดการการผลิตพืช และแขนงวิชาธุรกิจการเกษตร วิชาเอกธุรกิจการเกษตร
ปีพ.ศ. 2543 หลักสูตรเกษตรศาสตรบัณฑิต แขนงวิชาเทคโนโลยีการเกษตร วิชาเอกการจัดการการผลิตสัตว์ แขนงวิชาส่งเสริมการเกษตร วิชาเอกส่งเสริมการเกษตร (หลักสูตรปรับปรุงใหม่) และหลักสูตรเกษตรศาสตรมหาบัณฑิต แขนงวิชาส่งเสริมการเกษตร
ปีพ.ศ. 2550 หลักสูตรเกษตรศาสตรบัณฑิต แขนงวิชาการจัดการการเกษตร วิชาเอกการจัดการทรัพยากรป่าไม้และสิ่งแวดล้อม วิชาเอกการจัดการการผลิตพืช วิชาเอกการจัดการการผลิตสัตว์ และวิชาเอกธุรกิจการเกษตร
ปีพ.ศ. 2551 หลักสูตรบริหารธุรกิจบัณฑิต แขนงวิชาสหกรณ์ (พหุวิทยาการ)
ปีพ.ศ. 2554 หลักสูตรเกษตรศาสตรบัณฑิต แขนงวิชาส่งเสริมการเกษตร, หลักสูตรเกษตรศาสตรมหาบัณฑิต แขนงวิชาส่งเสริมการเกษตร วิชาเอกส่งเสริมและพัฒนาการเกษตร ,หลักสูตรเกษตรศาสตรมหาบัณฑิต แขนงวิชาการจัดการการเกษตร วิชาเอกการจัดการทรัพยากรเกษตร ,หลักสูตรบริหารธุรกิจมหาบัณฑิต แขนงวิชาสหกรณ์ (พหุวิทยาการ) เพื่อให้ชื่อสาขาวิชาครอบคลุมหลักสูตรต่างๆ ที่มีการจัดการเรียนการสอน จึงได้มีการเปลี่ยนชื่อสาขาวิชาจาก ส่งเสริมการเกษตรและสหกรณ์ เป็น เกษตรศาสตร์และสหกรณ์ ตามที่ได้มีการประกาศในราชกิจจานุเบกษา เมื่อวันที่ 28 มิถุนายน 2555 โดยมีวัตถุประสงค์เพื่อเพิ่มพูนความรู้ความสามารถและวิทยฐานะให้แก่บุคลากรที่ปฏิบัติงานเกี่ยวข้องกับการเกษตรทั้งภาครัฐและเอกชน เกษตรกร ตลอดจนประชาชนทั่วไปที่สนใจ โดยจัดการเรียนการสอนตามระบบเปิดที่ยึดหลักการศึกษาตลอดชีวิต เพื่อเป็นการพัฒนากำลังคนในด้านการเกษตรและสหกรณ์ ให้มีความรู้ความเข้าใจ และมีทัศนคติที่ดีต่ออาชีพเกษตรและสหกรณ์ อันจะส่งผลให้มีความรักต่อธรรมชาติ และปรารถนาจะอนุรักษ์ทรัพยากรธรรมชาติและระบบนิเวศสืบไป
วัดไตรสามัคคี (จังหวัดสมุทรปราการ)
วัดไตรสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเมือง อำเภอเมืองสมุทรปราการ จังหวัดสมุทรปราการ มีเนื้อที่ 12 ไร่ 3 งาน เป็นวัดพัฒนาตัวอย่างที่มีผลงานดีเด่น ประจำปี พ.ศ. 2519
เริ่มก่อตั้งเป็นสำนักสงฆ์เมื่อ พ.ศ. 2414 ได้รับอนุญาตให้สร้างขึ้นเมื่อวันที่ 12 มิถุนายน พ.ศ. 2515 โดยมีนายจวง อ้นโต นางสาวศรีประไพ นางสาวศรีประภา เพ็ชรสมุทร ร่วมกันบริจาคที่ดิน นายจวง อ้นโต เป็นผู้ดำเนินการสร้าง กระทรวงศึกษาธิการประกาศตั้งเป็นวัดเมื่อวันที่ 26 มีนาคม พ.ศ. 2516 ชื่อของวัดมาจากการที่มีผู้บริจาคที่ดินสามราย วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2521 โดยมีพระครูสมุทรบุญญาธร เจ้าอาวาสวัดสวนส้ม เป็นผู้ริเริ่มในการจัดตั้งการศึกษา ทางวัดได้เปิดสอนพระปริยัติธรรม (บาลี) โดยเริ่มมาตั้งแต่ พ.ศ. 2515 นอกจากนี้ยังให้ราชการสร้างโรงเรียนในที่ดินของวัดด้วย
ปูชนียวัตถุและสิ่งศักดิ์สิทธิ์ในวัด เช่น พระพิฆเณศ เนื้อสำริดองค์ใหญ่ที่สุดในสมุทรปราการ พระราหูร่างเทพเต็มองค์ทรงครุฑ พระราหูร่างยักษ์ครึ่งองค์ พระทันใจปางพระพุทธไสยาสน์หรือปางโปรดอสุรินทราหู พระพุทธโสธรจำลองประดิษฐานในศาลาวัด วัดมีศาลาการเปรียญ 1 หลังเป็นศาลา 2 ชั้น กว้าง 16 เมตร ยาว 32 เมตร
อินแชนแนล
อิน แชนแนล  (IN Channel) เป็นสถานีโทรทัศน์ข่าวและสาระบันเทิงภาคภาษาอังกฤษ ภายใต้การบริหารของบริษัท ทีเอชเอ็น เน็ตเวิร์ค จำกัด มีปราเสริฐ ปราสาททองโอสถ เจ้าของสายการบินบางกอกแอร์เวย์ และเครือโรงพยาบาลกรุงเทพ เป็นเจ้าของ และมี หม่อมหลวงนันทิกา วรวรรณ รองผู้อำนวยการใหญ่ฝ่ายโฆษณาและประชาสัมพันธ์ สายการบินบางกอกแอร์เวย์ส เป็นกรรมการผู้จัดการบริษัท ออกอากาศทางทรูวิชั่นส์ ช่อง 90 โดยออกอากาศครั้งแรกเมื่อวันที่ 21 กันยายน พ.ศ. 2555 โดยใช้งบลงทุนประมาณ 100 ล้านบาท
เนื้อหาของช่อง อิน แชนแนล ประกอบไปด้วย รายการข่าวร้อยละ 30 โดยมีสโรชา พรอุดมศักดิ์ อดีตผู้อำนวยการสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ดำรงตำแหน่งผู้อำนวยการฝ่ายข่าว หลังสถานีโทรทัศน์ผ่านดาวเทียม ไทย อาเซียน นิวส์ เน็ตเวิร์ค ของเครือหนังสือพิมพ์เอเอสทีวีผู้จัดการ ได้ปิดตัวลงเมื่อวันที่ 1 พฤษภาคม พ.ศ. 2555 โดยผู้ประกาศข่าวและทีมงานบางส่วนย้ายมาทำงานที่ช่องอิน แชนแนล รวมทั้งมีการซื้อฟุตเทจและข่าวบางส่วนมาจากทางสถานีโทรทัศน์ผ่านดาวเทียมสปริงนิวส์
อิน แชนแนล ได้ยุติการออกอากาศเมื่อวันที่ 31 มีนาคม พ.ศ. 2557
บัวชมพู ฟอร์ด
บัวชมพู ฟอร์ด (เกิด 17 มีนาคม พ.ศ. 2523) ชื่อเล่น บัว เป็นนักร้องและนักแสดงลูกครึ่งไทย-อังกฤษ เข้าสู่วงการจากการเป็นพิธีกรรายการ "ทีนทอล์ค (Teen Talk)" ในช่วงปี พ.ศ. 2540 และได้แสดงละครโทรทัศน์ ก่อนจะมาเป็นศิลปินในสังกัดMusic Cream ในเครือแกรมมี่ มีผลงานเพลงที่สร้างชื่อเสียงได้แก่เพลง อย่าทำให้ฉันรักเธอ, ลม, วงกลม, แค่อยากจะบอก, ฉันคนเก่า, ดอกไม้ในใจเธอ, ให้โอกาสได้ไหม และเพลง Sunshine Day เป็นต้น
ประวัติ
บัวชมพู สหวัฒน์ หรือชื่อเดิม บัวชมพู ฟอร์ด (Buachompoo Ford) ชื่อเล่น บัว เกิดเมื่อวันที่ 17 มีนาคม พ.ศ. 2523 เป็นลูกสาวคนเดียวของบิดาชาวอังกฤษ และมารดาชาวไทย
บัวชมพูได้เลือกมหาวิทยาลัยเดียวกับที่มารดาของเธอเคยเรียน คือ คณะศิลปกรรมศาสตร์ มหาวิทยาลัยธรรมศาสตร์ สาขาวิชาการละคร ระหว่างเรียนร่วมทำกิจกรรมด้านการละคร เช่น รับบทนางสีดาในการแสดงโขนธรรมศาสตร์ เล่นงิ้วภาษาไทย ละครร้องเรื่องโอลิเวอร์ ทวิสต์ และนางอภัยมณี
เริ่มเข้าสู่วงการบันเทิงเมื่ออายุ 17 ปี เมื่อทางโรงเรียนพาไปทัศนศึกษาชมการผลิตรายการ "เกมฮอตเพลงฮิต" ทีมงานไปสะดุดตาเข้าและเรียกไปทดสอบเสียงเพื่อเป็นนักร้อง ระหว่างรอทำอัลบั้มได้ทำงานพิธีกรรายการ Teen Talk ในช่วง T-Health ตามด้วยรายการ Gang of Five และได้แสดงละครโทรทัศน์
บัวชมพูเป็นศิลปินคนแรกของค่าย Music Cream มีผลงานแรกคือเพลง "แค่อยากจะบอก" เป็นเพลงประกอบละครเรื่องกากเพชรที่บัวชมพูแสดงอยู่ จากนั้นจึงได้ออกอัลบั้มเดี่ยวตามมาถึง 4 ชุดด้วยกันคือ อัลบั้ม Buachompoo, อัลบั้ม Sunshine Day, อัลบั้ม Beautiful Moment และอัลบั้ม Bright Side
ชีวิตส่วนตัว บัวชมพู สมรสกับ สมประสงค์ สหวัฒน์ นักธุรกิจกรรมการบริหาร บริษัท วนชัย กรุ๊ป จำกัด (มหาชน) ผู้ผลิตแผ่นไม้ทดแทนธรรมชาติรายใหญ่ เมื่อเดือน พฤศจิกายน พ.ศ. 2551 ปัจจุบันมีบุตรชาย 3 คน ชื่อน้องแมตต์ และฝาแฝดชาย น้องมาร์กซ์ และ น้องเหมา
วอลเลย์บอลหญิงเวิลด์คัพ 2015 – รอบคัดเลือกโซนอเมริกาใต้
วอลเลย์บอลหญิงเวิลด์คัพ 2015 รอบคัดเลือกโซนอเมริกาใต้ (2015 FIVB Volleyball Men's World Cup – South American Qualification) จัดขึ้นในเมืองโกโมโดโร รีวาดาเวีย, ประเทศอาร์เจนตินา ระหว่างวันที่ 3–7 มิถุนายน ค.ศ. 2015 โดยทีมจากทวีปอเมริกาใต้ที่ดีที่สุดจำนวน 2 ทีม จะได้สิทธิ์เพื่อเข้าแข่งขันวอลเลย์บอลหญิงเวิลด์คัพ 2015
เพลงแห่งทรานส์นีสเตรีย
เพลงสรรเสริญของทรานส์นีสเตรีย มีชื่อว่า "เราร้องเพลงสรรเสริญทรานส์นีสเตรีย" ถูกเขียนโดย บอริส ปาร์เมนอฟ, นิโคลัส บอสต์โค และ วิตาลี พิชเชนโค และแต่งโดย บอริส อะเล็กซันโดรวิช อะเล็กซานดรอฟ เพลงนี้มีเนื้อร้องในภาษาราชการทั้งสามภาษาของทรานส์นีสเตรีย คือภาษาโรมาเนีย รัสเซีย และยูเครน อย่างไรก็ตามไม่ใช่การแปลตามตัวอักษรทั้งหมด ต้นกำเนิดของเพลงนี้มาจากเพลงรักชาติของรัสเซีย "Long live Our Power" (Даздравствует наша держава), ค.ศ. 1943 เป็นการประพันธ์เพลงครั้งแรก ที่เสนอให้เป็น เพลงของอดีตสหภาพโซเวียต อย่างไรก็ตามเป็นส่วนหนึ่งของ บอริส อเล็กซานดรอฟ แม้กระนั้นจึงไม่สนับสนุนยอมจำนนต่อบิดาของ อเล็กซานเดอร์ อเล็กซานดรอฟ
คำแปลภาษาไทย
เนื่องจากทรานส์นีสเตรีย มีภาษาราชการสามภาษา เพลงชาติจึงมีเนื้อร้องเป็นภาษาโรมาเนีย ภาษารัสเซีย และภาษายูเครน อย่างไรก็ตาม ไม่ใช่การแปลตามตัวอักษรในภาษาเดียวกันทั้งหมดมีความหมายต่างกัน มีการแปลเนื้อเพลงแสดงไว้ด้านล่าง:
อ้างอิง
<references group="" responsive="">
มกราคม พ.ศ. 2556
'''มกราคม พ.ศ. 2556''' เป็นเดือนที่ 1 ของปี พ.ศ. 2556 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
ประเทศอุซเบกิสถานในพาราลิมปิกฤดูร้อน 2020
ประเทศอุซเบกิสถาน จะได้เข้าร่วมแข่งขันกีฬาพาราลิมปิกฤดูร้อน ครั้งที่ 16 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น ระหว่างวันที่ 24 สิงหาคม - 5 กันยายน พ.ศ. 2564 คณะกรรมการพาราลิมปิกแห่งประเทศอุซเบกิสถานได้ส่งทีมนักกีฬาที่ผ่านรอบคัดเลือกพาราลิมปิกแล้วทั้งหมด 44 คน เข้าร่วมการแข่งขันใน 8 ชนิดกีฬา
Morindopsis
Morindopsis เป็นสกุลของพืชดอกที่อยู่ในวงศ์ Rubiaceae.
ถิ่นกำเนิดของมันคือ อินเดียถึง อินโดจีน
สปีชีส์ในสกุล ได้แก่:
ทางหลวงแผ่นดินหมายเลข 2376
ทางหลวงแผ่นดินหมายเลข 2376 สายน้ำซึม-สังคม เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2348 ที่บ้านสามเหลี่ยมพัฒนา อำเภอน้ำโสม และสิ้นสุดที่ทางหลวงแผ่นดินหมายเลข 211 ในอำเภอสังคม ระยะทางทั้งสิ้น 35.34 กิโลเมตร
พระยาอธิกรณ์ประกาศ (หลุย จาติกวณิช)
พลตำรวจโท พระยาอธิกรณประกาศ เป็นอธิบดีกรมตำรวจคนที่ 2 ของประเทศไทย และต้นสกุลจาติกวณิช โดยเป็นนามสกุลพระราชทานลำดับที่ 1211
พระยาอธิกรณ์ประกาศ มีชื่อจริงว่าว่า หลุย จาติกวณิช (ชื่อเดิม: ซอ เทียนหลุย) เกิดเมื่อวันที่ 6 พฤษภาคม พ.ศ. 2419 ตรงกับวันเสาร์ ที่บ้านตำบลตลาดน้อย อำเภอสัมพันธวงศ์ จังหวัดพระนคร เป็นบุตรของนายปาน และ นางฮ้อ จาติกวณิช มีพี่น้องร่วมบิดามารดาเดียวกัน 8 คน
ในวัยเยาว์ ได้ศึกษาวิชา ณ โรงเรียนอัสสัมชัญ บางรัก สอบไล่ได้หลักสูตรชั้นที่ 5 แล้วจึงออกจากโรงเรียนไปทำงานเป็นเสมียนที่ห้างบอเนียว 4 ปี ต่อมาเมื่ออายุ 18 ปี บิดาถึงแก่กรรม จึงได้ลาออกจากห้างบอเนียว เมื่อ พ.ศ. 2441 มารับราชการในตำแหน่งล่ามภาษาอังกฤษ กรมกองตระเวน กระทรวงนครบาล หลังจากนั้นจึงได้เลื่อนยศและตำแหน่ง ดังนี้
ราชการพิเศษ
รับตำแหน่งสูงสุดเป็น อธิบดีกรมตำรวจ (ปัจจุบันคือสำนักงานตำรวจแห่งชาติ) เมื่อวันที่ 1 พฤศจิกายน พ.ศ. 2472 เงินเดือน 1,100 บาท ตราบจนกระทั่งเปลี่ยนแปลงการปกครอง เมื่อปี พ.ศ. 2475 จึงถูกพักราชการ ถึงวันที่ 3 กรกฎาคม พ.ศ. 2475 จึงมีพระบรมราชโองการโปรดเกล้าฯให้ปลดออกราชการ รับพระราชทานเบี้ยบำนาญ มีอายุราชการได้ 33 ปี 7 เดือน 18 วัน
ครอบครัว
ด้านชีวิตครอบครัว ได้สมรสกับ คุณหญิงองุ่น อธิกรณ์ประกาศ มีบุตรด้วยกัน 2 คน คือ
และมีบุตรเกิดจากภรรยา ชื่อเสงี่ยม อีก 6 คน คือ
การเมืองและชีวิตหลังบำนาญ
ก่อนการเปลี่ยนแปลงการปกครองเมื่อวันที่ 24 มิถุนายน พ.ศ. 2475 ไม่นาน พระยาอธิกรณ์ประกาศ ในฐานะอธิบดีกรมตำรวจและข้าราชบริพารใกล้ชิด สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ผู้รักษาพระนคร และเสนาบดีกระทรวงมหาดไทย ได้ถวายรายงานต่อพระองค์ท่านถึงรายชื่อบุคคลต่าง ๆ ในคณะราษฎร ที่มีพฤติการณ์น่าสงสัยว่าจะกระทำการอย่างใดอย่างหนึ่งต่อบ้านเมือง แต่พระองค์ท่านไม่ทรงเชื่อ ด้วยทรงเห็นว่าบุคคลเหล่านี้ไม่น่ามีศักยภาพเพียงพอ
แต่ทางตำรวจโดยพระยาอธิกรณ์ประกาศ ก็ยังได้ส่งตำรวจภูบาล (ตำรวจสันติบาล ในปัจจุบัน) เฝ้าดูการเคลื่อนไหวของบุคคลต่าง ๆ ในคณะราษฎรอย่างใกล้ชิดถึงบริเวณหน้าบ้านพัก
ในเช้าวันที่ 24 มิถุนายน พ.ศ. 2475 อันเป็นวันที่เปลี่ยนแปลงการปกครอง พระยาอธิกรณ์ประกาศ ได้ทราบรายงานเรื่องการปฏิวัติ ขณะที่นอนหลับอยู่ในบ้านพัก เมื่อสายตำรวจรายงานเข้ามาว่า มีบุคคลกลุ่มหนึ่งเข้าทำการยึดกรมไปรษณีย์โทรเลข และตัดสายโทรศัพท์ โทรเลข ไว้ได้หมดแล้ว จึงเดาเรื่องราวทั้งหมดออก และตัดสินใจเดินทางเข้าสู่วังบางขุนพรหมทันที พร้อมกำลังตำรวจ เพื่อเข้าเฝ้าถวายรายงานแด่ สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ฯ เมื่อพระประศาสน์พิทยายุทธ (วัน ชูถิ่น) เป็นผู้นำกองกำลังในการบุกเข้ามายังวังบางขุนพรหม เมื่อทรงทราบ และกำลังจะทรงหนีทางท่าน้ำหลังวังพร้อมด้วยครอบครัวและข้าราชบริพารจำนวนหนึ่ง แต่ยังทรงลังเลเมื่อมีเรือตอร์ปิโดหาญทะเลของทหารเรือฝ่ายคณะราษฎรที่ควบคุมโดย เรือโท จิบ ศิริไพบูลย์ คอยลาดตระเวนดูอยู่ เมื่อทางพระประศาสน์ฯมาถึง พระยาอธิกรณ์ประกาศจะชักปืนยิง แต่ทางหลวงนิเทศกลกิจ (กลาง โรจนเสนา) ทหารเรือฝ่ายคณะราษฎรได้กระโดดเตะปืนจากมือของพระยาอธิกรณ์ประกาศกระเด็นลงพื้นเสียก่อน จึงยิงไม่สำเร็จ
หลังจากนั้น พระยาอธิกรณ์ประกาศได้ถูกควบคุมตัวในพระที่นั่งอนันตสมาคม อันเป็นที่บัญชาการของคณะราษฎร เฉกเช่นเจ้านายพระองค์อื่น และบุคคลสำคัญต่าง ๆ ด้วย และถือเป็นข้าราชการคนแรกที่ถูกปลดออกจากตำแหน่งในวันเดียวกันนั้นเอง โดยคำสั่งของผู้รักษาพระนคร คือ พระยาพหลพลพยุหเสนา (พจน์ พหลโยธิน) หัวหน้าคณะราษฎร และได้ประกาศให้ พระยาบุเรศผดุงกิจ (รวย พรหโมบล) ขึ้นมารักษาการตำแหน่งอธิบดีกรมตำรวจแทน ต่อมาในวันที่ 2 กรกฎาคม ปีเดียวกัน ก็ได้รับการปลดให้พ้นจากราชการโดยพระบรมราชโองการ เมื่อออกรับพระราชบำนาญแล้ว ได้ใช้ชีวิตอยู่กับบ้านด้วยการทำงานอดิเรก คือ ปลูกต้นไม้ และเลี้ยงไก่ จนถึงเดือนสิงหาคม พ.ศ. 2497 จึงป่วยเป็นไตพิการกำเริบ แพทย์รักษาสุดความสามารถ จนถึงอนิจกรรม เมื่อวันที่ 16 พฤษภาคม พ.ศ. 2498 สิริอายุได้ 78 ปี
วัดบางขนุน
วัดบางขนุน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านตากแดด ตำบลบางขนุน อำเภอบางกรวย จังหวัดนนทบุรี
ประวัติ
วัดสร้างขึ้นเมื่อประมาณปี พ.ศ. 2103 ไม่ทราบนามประวัติผู้สร้างวัด ชื่อของวัดเรียกตามชื่อตำบลที่ตั้งวัด ในอดีตบริเวณวัดบางขนุนเคยเจริญรุ่งเรืองอย่างมาก หลังจากกรุงศรีอยุธยาแตก มีเจ้านายลี้ภัยการเมืองมาพักที่วัดแห่งนี้และร่วมกันบูรณะวัดในสมัยพระบาทสมเด็จพระพุทธยอดฟ้าจุฬาโลก วัดบางขนุนได้รับพระราชทานวิสุงคามสีมาเมื่อปี พ.ศ. 2113 พระอุโบสถ หอไตร และสังเค็ดของวัดได้รับการขึ้นทะเบียนเป็นโบราณสถานแห่งชาติเมื่อวันที่ 10 กันยายน พ.ศ. 2540
อาคารเสนาสนะและโบราณวัตถุ
พระอุโบสถเป็นอาคารที่มีฐานแอ่นโค้งทรงเรือสำเภาแบบศิลปกรรมสมัยอยุธยาตอนปลาย คาดว่าน่าจะสร้างเพิ่มส่วนมุขด้านหน้า-หลัง และซุ้มประตูหน้าต่างมาภายหลังเมื่อประมาณสมัยรัชกาลที่ 3 มาซ่อมแซมใหม่อีกครั้งในปี พ.ศ. 2524 ภายในอุโบสถมีภาพจิตรกรรมฝาผนังเล่าเรื่องพระพุทธเจ้าเสด็จลงจากดาวดึงส์ มารผจญ และเทพชุมนุม บานประตูเขียนเป็นภาพเสี้ยวกางทวารบาลทรงสัตว์หิมพานต์ที่มีศีรษะเป็นมนุษย์ สภาพฝาผนังร่วนซุยมาก บูรณะใหม่ในสมัยรัตนโกสินทร์ตอนต้น มีการก่อกำแพงแก้วขึ้นใหม่เปลี่ยนจากเดิมซึ่งเป็นกำแพงบัวหลังเจียด แต่เสาหัวเม็ดทรงมัณฑ์ที่มุมยังมีรูปทรงเดิม เมื่อปี พ.ศ. 2523 ภายในอุโบสถยังมีสังเค็ด ลวดลายประดับกระจกงดงาม หน้าบันแกะเป็นลวดลายดอกไม้ปิดทอง
หอไตรกลางน้ำเป็นสถาปัตยกรรมสมัยอยุธยา ภายในมีจิตรกรรมฝาผนังและบานประตูหน้าต่าง เป็นจิตรกรรมสมัยอยุธยา ภายในมีตู้พระธรรมลายรดน้ำลวดลายพรรณพฤกษา มีอยู่ 6 ใบ ซึ่งมีความงดงามมาก
วัดมีสมุดไทย (สมุดข่อย) ที่เป็นตำราแพทย์โบราณ มีอยู่หลายฉบับ เช่น ตำราเจ็ดคัมภีร์ ภาพทศชาติซึ่งจัดทำขึ้นสมัยรัชกาลที่ 1 ตำราแพทย์โบราณ ตำรากฎหมาย ตำราโหราศาสตร์ทำขึ้นประมาณสมัยรัชกาลที่ 6–7 แต่ในปี พ.ศ. 2561 มีโจรเข้ามาตัดภาพในสมุดข่อยหลายสิบหน้า วัดยังมีธรรมาสน์สมัยอยุธยาตอนปลายแกะสลักลวดลายดอกไม้วิจิตร และมีหินบดยาโบราณ
ปากกาลูกลื่น
ปากกาลูกลื่น (ballpoint pen) เป็นปากกา ที่มีส่วนปลายคือลูกลื่น ทำจากโลหะเล็ก ๆ มีเส้นผ่านศูนย์กลางประมาณ 1 ม.ม. ลูกลื่นหมุนได้รอบทิศ และมีขอบเบ้าที่กันไม่ให้ลูกลื่นหลุดออกมา น้ำหมึกจะไหลผ่านท่อแคบ ๆ นี้ ส่วนลูกลื่นที่หมุนไปบนผิวกระดาษ สันที่อยู่ในเบ้าโลหะจะจ่ายน้ำหมึกไปหล่อเลี้ยงลูกลื่น จนเป็นเส้นหมึก ส่วนใหญ่ปากกาลูกลื่นจะเขียนได้ราว 2.5-3.5 กิโลเมตร
ประวัติ
ในปี ค.ศ. 1938 ลาสโล บีโร จิตรกรและนักหนังสือพิมพ์ชาวฮังการี ได้คิดค้นประดิษฐ์ปากกาลูกลื่นขึ้น ต่อมาเกิดสงครามโลกครั้งที่สอง บีโรลี้ภัยไปอยู่ที่อาร์เจนตินา ก่อตั้งบริษัทปากกาที่เขากับน้องชายร่วมกันคิดขึ้น และขายเป็นสิ่งประดิษฐ์ในปี ค.ศ. 1944 จากนั้นก็ได้รับความนิยม เนื่องจากสะดวกในการพกพาและถูกน้ำแล้วน้ำหมึกก็ไม่เลือนหาย
ประเภทของปากกาลูกลื่น
ปากกาลูกลื่นที่เรารู้จักกันทั่วไปนั้น ยังสามารถออกเป็นอีกอย่างน้อย 2 ประเภท คือ แบบหัวลูกบอล และหัวลูกกลิ้ง ข้อแตกต่างที่สำคัญระหว่างทั้งสองประเภทนี้ คือ ปากกาแบบหัวลูกบอลนั้น นั้นใช้น้ำหมึกที่มีน้ำมันเป็นส่วนผสมหลัก ซึ่งทำให้มีอายุการใช้งานที่นานกว่า ขณะที่ปากกาลลูกลื่นหัวลูกกลิ้งนั้นจะใช้หมึกที่มีลักษณะเหลวกว่า ซึ่งเชื่อกันว่าช่วยให้ปากกาเขียนได้ลื่นและนุ่มนวลกว่า
เขี้ยวนรกดับตะวัน
เขี้ยวนรกดับตะวัน (From Dusk Till Dawn 3: The Hangman's Daughter) เป็นภาพยนตร์แอคชั่นสัญชาติอเมริกา สร้างขึ้นเมื่อปี ค.ศ. 2000 กำกับโดย สก๊อตต์ สปิเกล นำแสดงโดย โรเบิร์ต แพทริค, โบ ฮอบกินส์ ภาพยนตร์เรื่องนี้เป็นภาพยนตร์ภาคสาม และเป็นภาคสุดท้ายของภาพยนตร์ไตรภาคฟรอมดัสค์ทิวดอว์น ต่อจาก ผ่านรกทะลุตะวัน และ พันธุ์นรกผ่าตะวัน
เนื้อเรื่องย่อ
ย้อนหลังกลับไปสู่ปี ค.ศ. 1913 เพื่อบอกเล่าถึงสาวสวยนางหนึ่ง กับการจ่ายค่าธรรมเนียมนอกกฎหมายในเมืองเล็กๆ แห่งหนึ่งกลางทะเลทราย เพื่อที่จะได้รอดพ้นจากโทษแขวนคอ และเมื่อราตรีกาลแห่งความน่าสะพรึงกลัวมาถึง พวกเขาได้มารวมตัวกันในโรงแรมอันเงียบงันแห่งหนึ่ง เพื่อที่จะพบกับสิ่งที่ไม่คาดฝัน ว่าจะเกิดขึ้น ซึ่งได้เปลี่ยนชีวิตนี้ของเธอไปซั่วนิรันดร์
ฟีบี ทอนคิน
ฟีบี เจน อลิซาเบธ ทอนคิน (Phoebe Jane Elizabeth Tonkin) เกิดเมื่อวันที่ 12 กรกฏาคม 2532 เป็นนักแสดงและนางแบบสาวชาวออสเตรเลีย เธอเป็นที่รู้จักในบทบาท คลีโอ ซาโตรี่ จากเรื่องH2O: Just Add Water, เฟย์ แชมเบอเลียน จากเรื่อง The Secret Circle และ เฮย์ลี่ย์ มาเซล จากเรื่อง The Vampire Diaries และ Spin-off The Originals, ฟิโอน่า แม็กซ์เวล จากเรื่อง Tomorrow, When the War Began , เจมมี่ จากเรื่อง Bait 3D
วัดปานประสิทธาราม
วัดปานประสิทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 16 ไร่ 2 งาน 42 ตารางวา พื้นที่ตั้งวัดเป็นที่ราบลุ่ม
วัดปานประสิทธารามตั้งวัดเมื่อวันที่ 19 พฤษภาคม พ.ศ. 2475 โดยมีนายเชย ขุนเจ๋ง และนายซัง มีซัง เป็นผู้ดำเนินการสร้างวัด เดิมวัดมีนามว่า วัดปีกกา ต่อมาเปลี่ยนเป็น "วัดปานประสิทธาราม" เมื่อวันที่ 14 พฤษภาคม พ.ศ. 2499 เพื่อเป็นอนุสรณ์แก่หลวงพ่อปานซึ่งได้เดินธุดงค์มาปักกลดบริเวณนี้ ทำให้ประชาชนเกิดศรัทธาในตัวทานเป็นอย่างมาก วัดได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2495 เขตวิสุงคามสีมา กว้าง 40 เมตร ยาว 80 เมตร ได้ผูกพัทธสีมาเมื่อวันที่ 16 กุมภาพันธ์ พ.ศ. 2519 ทางด้านการศึกษา วัดได้มีการเปิดสอนโรงเรียนพระปริยัติธรรม แผนกธรรม เมื่อ พ.ศ. 2478 และศูนย์อบรมเด็กก่อนเกณฑ์ในวัด เมื่อ พ.ศ. 2546 ยังให้ทางราชการสร้างโรงเรียนประชาบาล สอนระดับประถมศึกษา พร้อมทั้งห้องสมุด บ้านพักครู โรงอาหารอีกด้วย
คอมมูนปารีส (การปฏิวัติฝรั่งเศส)
คอมมูนปารีส หรือ นครบาลปารีส (Commune de Paris) เป็นคณะปกครองกรุงปารีสในช่วงการปฏิวัติฝรั่งเศสระหว่างปีค.ศ. 1789 ถึง 1795 ก่อตั้งขึ้นที่ออแตลเดอวีลภายหลังการทลายคุกบัสตีย์ คอมมูนปารีสประกอบด้วยผู้แทน 144 คนจาก 48 แขวงของกรุงปารีส คอมมูนปารีสกลายเป็นฝ่ายขบถในกลางปี 1792 เนื่องจากปฏิเสธเชื่อฟังสภานิติบัญญัติที่อยู่ภายใต้อิทธิพลของกลุ่มฌีรงแด็ง นายกเทศมนตรีคอมมูนปารีสคนแรกคือฌ็อง ซีลแว็ง บายี
ความยุติธรรมที่ล่าช้าก็คือความไม่ยุติธรรม
ความยุติธรรมที่ล่าช้าก็คือความไม่ยุติธรรม (justice delayed is justice denied; justice différée est justice refusée) เป็นภาษิตกฎหมาย หมายความว่า ถ้ากฎหมายจัดให้มีการเยียวยาความเสียหายแก่ผู้เสียหาย แต่การเยียวยานั้นมาไม่ทันกาลหรือล้าสมัย ก็ไม่ต่างอะไรกับว่าไม่ได้เยียวยานั่นเอง หลักการนี้ตั้งอยู่บนสิทธิในอันที่จะเข้าถึงการพิจารณาคดีอย่างรวดเร็วและสิทธิอื่น ๆ ทำนองเดียวกันที่มีความมุ่งประสงค์เพื่อขับเคลื่อนให้กระบวนการยุติธรรมเร็วขึ้น เพราะถือว่า ไม่ยุติธรรมสำหรับผู้เสียหายที่จะต้องทุกข์ทนกับความเสียหายต่อไปพร้อมกับความหวังอันน้อยนิดว่าจะได้รับการเยียวยา นักกฎหมายหัวปฏิรูปได้ใช้ภาษิตนี้เป็นเสียงเรียกร้องเชิงรณรงค์ของพวกตนไปยังศาลและรัฐบาลที่มักทำงานล่าช้า เนื่องจากระบบที่มีอยู่ซับซ้อนเกินไปหรือแบกภาระมากเกินไป หรือเนื่องจากประเด็นหรือคู่ความที่เกี่ยวข้องไม่เป็นที่น่าสนใจมากนัก เป็นต้น
ที่มา
ที่มาของภาษิตข้างนี้ ว่ากันไว้หลายกระแส ในหนังสือ Respectfully Quoted: A Dictionary of Quotations ("ขอยกมาอ้างอย่างนบน้อม: พจนานุกรมวาทะเด็ด") ว่า ภาษิตนี้เป็นของ วิลเลียม เอวาร์ต แกล็ดสโตน (William Ewart Gladstone) รัฐบุรุษอังกฤษ แต่ในหนังสือนี้ไม่ระบุแหล่งอ้างอิงไว้ด้วย อีกทางว่าเป็นวาทะของ วิลเลียม เพ็น (William Penn) นักปรัชญาชาวอังกฤษ แต่ก็ไม่ใช่ในถ้อยคำสำนวนอย่างปัจจุบันนี้
วอร์เรน อี. เบอร์เกอร์ (Warren E. Burger) ประธานศาลสูงสุดแห่งสหรัฐอเมริกา เคยกล่าวว่า "ศาลทั้งหลายจำเป็นต้องได้รับความเชื่อมั่น เพื่อจะได้ธำรงโครงสร้างแห่งเสรีภาพอันเป็นระเบียบเรียบร้อยของเสรีชน และความเชื่อมั่นประการนี้...อาจย่อยยับไปด้วยโทษสามประการ คือ การที่ผู้คนเริ่มเชื่อว่า ความไร้ประสิทธิภาพและความล่าช้าจะบั่นทอนคุณค่าของคำพิพากษา แม้เป็นคำพิพากษาอันเที่ยงธรรมก็ตาม ประการหนึ่ง การที่ผู้คนผู้ถูกแสวงหาประโยชน์ในธุรกรรมเล็ก ๆ น้อยตามประสาชีวิตประจำวันเริ่มพากันเชื่อว่า ศาลจะไม่สามารถพิทักษ์สิทธิตามกฎหมายของพวกเขามิให้ถูกทำลายไปด้วยการฉ้อฉลและการเอื้อมไม่ถึง ประการหนึ่ง การที่ผู้คนตั้งต้นเชื่อว่า กฎหมายในความหมายอย่างกว้าง จะไม่บรรลุหน้าที่เบื้องต้นของมันในอันที่จะคุ้มครองพวกเขาและครอบครัวของพวกเขา ในบ้านของพวกเขา ในที่ทำงานของพวกเขา ตลอดจนบนถนนหนทางสาธารณะ อีกประการหนึ่ง"
ดีเพชโมด
ดีเพชโมด (Depeche Mode) เป็นวงดนตรีอังกฤษ ก่อตั้งวงที่เมื่องบาซิลดอนในมณฑลเอสเซ็กซ์ ในปี 1980 ประกอบด้วยสมาชิกด้วย เดฟ เกฮาน, มาร์ติน กอร์, แอนดรูว์ เฟล็ตเชอร์
ทางหลวงแผ่นดินหมายเลข 2393
ทางหลวงแผ่นดินหมายเลข 2393 สายโนนเห็น-หนองกุงทับม้า เป็นทางหลวงแผ่นดินสายหนึ่งในจังหวัดอุดรธานี โดยเริ่มต้น ทางหลวงแผ่นดินหมายเลข 2023 ที่บ้านโนนเห็น อำเภอกุมภวาปี และสิ้นสุดที่ทางหลวงแผ่นดินหมายเลข 227 ในอำเภอวังสามหมอ ระยะทางทั้งสิ้น 51.265 กิโลเมตร
กล้ามเนื้อลีเวเตอร์ แองกูไล ออริส
กล้ามเนื้อลีเวเตอร์ แองกูไล ออริส (levator anguli oris) เป็นกล้ามเนื้อใบหน้าที่อยู่บริเวณปาก เริ่มจากแอ่งฟันเขี้ยว (canine fossa) ซึ่งอยู่ใต้ต่อรูใต้เบ้าตา (infraorbital foramen)
Moriera
Moriera เป็นสกุลของพืชดอกที่อยู่ในวงศ์ Brassicaceae. มีเพียงสปีชีส์เดียวคือ Moriera spinosa Boiss.
ถิ่นกำเนิดของมันคือ เอเชียกลาง พบในประเทศอัฟกานิสถาน อิหร่าน และ เติร์กเมนิสถาน
พระเจ้าตะเบ็งชะเวตี้
พระเจ้าตะเบ็งชะเวตี้ หรือ ตะเบ็งเฉวฺ่ที (Tabinshwehti, တပင်ရွှေထီး, ; สำเนียงพม่าออกว่า "ดะบิ่งเฉฺว่ที่") เป็นพระมหากษัตริย์พม่ารัชกาลที่ 2 ในราชวงศ์ตองอู เป็นพระราชโอรสเพียงพระองค์เดียวในพระเจ้าเมงจีโย ซึ่งเป็นปฐมกษัตริย์ของราชวงศ์ตองอู
พระนาม
เอกสารทางประวัติศาสตร์ภาษาไทย ออกพระนามพระองค์ต่างกันดังนี้ นอกจากนี้ยังมีพระสมัญญาอื่น ๆ อีก เช่น พระเจ้าหงสาวดีลิ้นดำ
ทรงพระเยาว์
ตามมหาราชวงศ์พงศาวดารพม่า ระบุว่า พระราชสมภพเมื่อวันที่ 16 เมษายน พ.ศ. 2059 ที่เมืองตองอู ก่อนพระราชสมภพมีลางบอกเหตุ ปรากฏฝนตกลงมาที่ใดก็เกิดลุกเป็นไฟ โหรหลวงทำนายว่าเป็นลางมงคล พระโอรสที่จะประสูติเป็นผู้มีบุญญาธิการ ขึ้นครองราชย์สืบต่อจากพระราชบิดาทั้งที่มีพระชนมายุไม่ถึง 20 พรรษา มีพระนามว่า "ตะเบ็งเฉวฺ่ที" (ไทยเรียกเพี้ยนเป็น "ตะเบ็งชะเวตี้" พระนามมีความหมายแปลได้ว่า สุวรรณเอกฉัตร - ร่มทอง) และภายหลังขึ้นครองราชย์ พระนามได้เปลี่ยนเป็น "เมงตะยาเฉวฺ่ที" มีความหมายว่า "พระมหาธรรมราชาฉัตรทอง" (คำว่าเมงตะยานี้เป็นที่มาของชื่อมังตราในนิยายผู้ชนะสิบทิศ) มีมเหสี 2 พระองค์ นามว่า ขิ่นเมียะ และขิ่นโพงเซวฺ ทรงครองราชย์ระหว่างปี พ.ศ. 2079-2093
การสงคราม
ทรงได้รับการกล่าวขานว่าเป็นกษัตริย์นักรบที่เก่งกาจ เพราะตลอดรัชกาลพระองค์ทำสงครามเป็นส่วนใหญ่ ก่อนขึ้นครองราชย์ เมื่อเจริญพระชนมพรรษาขึ้นได้ทรงกระทำพิธีเจาะพระกรรณ (เจาะหู) อันเป็นราชประเพณีของพม่าเช่นเดียวกับพระราชพิธีโสกันต์ของไทย โดยเลือกที่จะทำพิธีที่เจดีย์ชเวมอดอ (พระธาตุมุเตา) กลางเมืองหงสาวดีของมอญ โดยมีทหารคุ้มกันแค่ 500 นาย โดยไม่ทรงหวาดหวั่นทหารมอญนับหมื่นที่ล้อมอยู่ จนเป็นที่เลื่องลือไปทั่ว และเมื่อทรงครองราชย์ พระองค์ได้ทำการสงครามแผ่ขยายอาณาจักรตองอูไปตามหัวเมืองต่าง ๆ เช่น หงสาวดี เมาะตะมะ แล้วเสด็จกลับมากรุงหงสาวดี ราชาภิเษกเป็นพระเจ้าหงสาวดีในปี พ.ศ. 2088 และสถาปนามินจีเสว่เป็นพระเจ้าเมงเยสีหตูครองเมืองตองอูแทนในฐานะเจ้าเมืองออก ต่อมาทรงพิชิตเมืองแปรได้ก็สำเร็จโทษพระเจ้ามังฆ้องและพระมเหสีรวมทั้งขุนนางผู้ใหญ่ทั้งหมด แล้วสถาปนานิต่าเป็นพระเจ้าตะโดธรรมราชาที่ 1 ครองเมืองแปรแทน แม้หลังจากนั้นจะทรงตีกรุงอังวะและกรุงศรีอยุธยาไม่สำเร็จ แต่ยังทรงได้เมืองยะไข่ พะสิม เป็นต้น ทำให้สามารถขยายอาณาจักรครอบคุลมปากแม่น้ำอิรวดีและแม่น้ำสาละวินได้ นับเป็นกษัตริย์พม่าพระองค์แรกที่เอาชนะหงสาวดี ซึ่งเป็นเมืองหลวงของชาวมอญคู่ปรับสำคัญของชาวพม่าในอดีตได้
การสวรรคต
หลังจากสิ้นสงครามคราวเสียสมเด็จพระสุริโยทัยได้เพียง 3 เดือน ตามพงศาวดารเล่าว่า พระองค์เสวยแต่น้ำจัณฑ์จนเสียสติ และสวรรคตในวันพุธที่ 30 เมษายน พ.ศ. 2093 ขณะพระชนมายุ 34 พรรษา เพราะถูกทหารรับใช้คนสนิทชาวมอญชื่อสมิงสอตุตลอบปลงพระชนม์ด้วยการตัดพระศอระหว่างเสด็จไปคล้องช้าง ทำให้ปลอดทหารผู้ภักดีคอยถวายอารักขา
ด้วยชีวประวัติอันพิสดารและน่าสนใจ เหตุการณ์ในประวัติศาสตร์พม่าช่วงนี้เป็นแรงบันดาลใจให้นักเขียนชาวไทยชื่อยาขอบ ได้หยิบยกขึ้นมาแต่งเป็นนิยายพงศาวดารชื่อดัง คือ ผู้ชนะสิบทิศ
ปัจจุบัน พระเจ้าตะเบ็งชะเวตี้ ได้รับการนับถือเป็นนัตหลวง ลำดับที่ 17 ในบรรดานัตหลวง 37 องค์ ตามความเชื่อเรื่องผีนัตของพม่าอีกด้วย
บุคลิกในสุริโยไท
ในภาพยนตร์ไทยเรื่อง สุริโยไท ที่ออกฉายในปี พ.ศ. 2544 ที่ว่าด้วยเรื่องการทำสงครามระหว่างกรุงหงสาวดีกับกรุงศรีอยุธยา พระเจ้าตะเบ็งชะเวตี้เป็นตัวละครสำคัญของฝ่ายตองอู โดยเป็นผู้นำทัพ ซึ่งบุคลิกของพระองค์ในภาพยนตร์เรื่องนี้จะแต่งหน้าจนขาววอก สวมเสื้อผ้าอาภรณ์ที่มีสีสันสวยงาม บาดตา และไว้ผมทรงมอญ (ทรงกะลาครอบ) ทั้งนี้เพราะผู้สร้าง คือ หม่อมเจ้าชาตรีเฉลิม ยุคล ตีความเองตามลัทธิราชานิยมของตนเองที่มักมองกษัตริย์ฝ่ายตรงข้ามว่าพระองค์เป็นผู้มีจิตใจวิปริต หรือเป็นบุคคลที่มีพฤติกรรมรักร่วมเพศ เพราะอ้างอิงมาจากบันทึกของนักเดินทางและนักเขียนชาวโปรตุเกสที่ชื่อ เฟอร์เนา เมนเดซ ปินโต ที่ ม.จ.ชาตรีเฉลิม ใช้เป็นข้อมูลหลักในการเขียนบทภาพยนตร์ที่ระบุถึง ความโหดร้ายของพระเจ้าตะเบ็งชะเวตี้ในการจัดการกับเชลยเมืองแปรด้วยความรุนแรงและวิปริตขณะที่ตีเมืองแปรได้ และการที่แต่งหน้าขาวก็นำมาจากบุคลิกของนักเขียนแนวชาตินิยมชาวญี่ปุ่นช่วงสงครามโลกครั้งที่สองที่ชื่อ มิชิมะ ยุกิโอะ นอกจากข้อมูลที่ ม.จ.ชาตรีเฉลิม ให้ไว้ ณ ที่นี้ ไม่เคยพบหลักฐานอื่นว่าพระเจ้าตะเบ็งชะเวตี้เป็นบุคคลวิปริตอีกเลย
สตี
สตี (Sati) สามารถหมายถึง
ผู้สำเร็จราชการอินเดีย
ผู้สำเร็จราชการอินเดีย เป็นผู้แทนพระองค์ของพระมหากษัตริย์แห่งสหราชอาณาจักร และภายหลังเอกราชของอินเดีย ในปี ค.ศ. 1947 ซึ่งเป็นผู้แทนพระองค์ในฐานะประมุขแห่งรัฐอินเดีย ตำแหน่งตั้งขึ้นในปี ค.ศ. 1773 โดยมีตำแหน่งเป็นข้าหลวงใหญ่มีอำนาจที่สมบูรณ์เหนืออินเดียทั้งหมดเกิดขึ้นในปี ค.ศ. 1833 และต่อมาได้เป็นที่รู้จักในนาม "ผู้สำเร็จราชการอินเดีย"
ในปี ค.ศ. 1858 อันเป็นผลมาจาก กบฏอินเดีย ค.ศ. 1857 ดินแดนและทรัพย์สินของบริษัทอินเดียตะวันออกตกอยู่ภายใต้การควบคุมโดยตรงของราชวงศ์อังกฤษ ด้วยเหตุนี้ การปกครองของบริษัทในอินเดียจึงสืบทอดโดยบริติชราช ผู้สำเร็จราชการ เป็นหัวหน้ารัฐบาลกลางของอินเดีย ซึ่งปกครองจังหวัดต่างๆ ของบริติชอินเดียรวมถึงแคว้นปัญจาบ เบงกอล บอมเบย์ มัทราส สหมณฑล และอื่น ๆ อย่างไรก็ตาม อินเดียส่วนใหญ่ไม่ได้ปกครองโดยตรงจากรัฐบาลอังกฤษ นอกการควบคุมของบริติชอินเดียมีรัฐมหาราชา หรือ "รัฐพื้นเมือง" หลายร้อยรัฐซึ่งไม่มีความสัมพันธ์ใด ๆ กับพระมหากษัตริย์อังกฤษในฐานะผู้สืบราชบัลลังก์ต่อจาก จักรพรรดิโมกุล ตั้งแต่ปี ค.ศ. 1858 เพื่อสะท้อนบทบาทใหม่ของผู้สำเร็จราชการในฐานะผู้แทนของพระมหากษัตริย์ในการตอบสนองต่อความสัมพันธ์ระหว่างรัฐมหาราชาจึงได้พระราชทานตำแหน่งอุปราชเพิ่มเข้ามาโดยมีชื่อเรียกตำแหน่งใหม่ว่า "อุปราชและผู้สำเร็จราชการแห่งอินเดีย" โดยมักจะย่อเหลือเพียง "อุปราชแห่งอินเดีย"
ตำแหน่งของอุปราชยกเลิกเมื่อบริติชอินเดียแยกออกเป็นสองประเทศคือ อินเดีย และ ปากีสถานแต่ตำแหน่งผู้สำเร็จราชการยังคงมีอยู่ในทั้ง 2 ประเทศแยกจากกัน จนกระทั่ง อินเดีย และ ปากีสถาน ได้นำรัฐธรรมนูญมาบังคับใช้ในปี ค.ศ. 1950 และ ค.ศ. 1956 ตามลำดับ
ก่อนปี ค.ศ. 1858 ผู้สำเร็จราชการได้รับเลือกจากที่ประชุมคณะกรรมการของบริษัทอินเดียตะวันออก ต่อมาได้รับการแต่งตั้งจากพระมหากษัตริย์ตามคำแนะนำของรัฐบาลอังกฤษ รัฐมนตรีต่างประเทศที่ดูแลประเทศอินเดีย ซึ่งเป็นสมาชิกของคณะรัฐมนตรีของสหราชอาณาจักร มีหน้าที่รับผิดชอบในการสั่งการผู้สำเร็จราชการเกี่ยวกับการใช้อำนาจ หลังปี ค.ศ. 1947 พระมหากษัตริย์ยังคงแต่งตั้งผู้สำเร็จราชการต่อไป แต่ภายหลังดำเนินการตามคำแนะนำของรัฐบาลประเทศอินเดียในเครือจักรภพ
รายชื่อผลงานเพลงของแกเบรียล
ผลงานเพลงของ แกเบรียล (Gabrielle) ศิลปินนักร้องหญิงชาวอังกฤษ ประกอบไปด้วยอัลบั้มสตูดิโอ 7 อัลบั้ม อัลบั้มรวมเพลง 3 อัลบั้ม อัลบั้มรีมิกซ์ 1 อัลบั้ม กับอีก 27 ผลงานซิงเกิล และผลงานที่ร่วมร้องอีกจำนวนหนึ่ง
เธอเปิดตัวด้วยซิงเกิลแรกที่มีชื่อว่า "Dreams" ซึ่งสามารถขึ้นสู่อันดับ 1 ของ ชาร์ตซิงเกิลแห่งสหราชอาณาจักร (UK Singles Chart) เมื่อเดือนมิถุนายน พ.ศ. 2536 ส่วนซิงเกิลที่โดดเด่นอื่นๆ เช่นเพลง "Going Nowhere", "Give Me a Little More Time", "Walk on By" และ "If You Ever" ซึ่งเพลงนี้ได้ร้องร่วมกับนักร้องกลุ่มบอยแบนด์ อีสต์ เซเวนทีน (East 17) หลังจากห่างหายไปจากวงการเพลงไม่กี่ปี แกเบรียลก็กลับมาอย่างงดงามด้วยซิงเกิล "Rise" ซึ่งเป็นซิงเกิลที่ 2 ของเธอที่ขึ้นสู่อันดับ 1 บนชาร์ตซิงเกิลแห่งสหราชอาณาจักร ได้อีกครั้งในปี พ.ศ. 2543 และอัลบั้มที่ใช้ชื่อเดียวกันนี้ ก็สามารถขึ้นสู่อันดับสูงสุดใน ชาร์ตอัลบั้มแห่งสหราชอาณาจักร (UK Albums Chart) เป็นเวลา 3 สัปดาห์
หลังจากนั้นเธอก็ประสบความสำเร็จกับเพลง "Out of Reach" ซึ่งเป็นเพลงประกอบภาพยนตร์เรื่อง "บันทึกรักพลิกล็อก" (Bridget Jones's Diary) เพลงนี้ขึ้นสู่อันดับที่ 4 ใน ชาร์ตซิงเกิลแห่งสหราชอาณาจักร และมีผลงานอัลบั้มรวมเพลง Dreams Can Come True, Greatest Hits Vol. 1 ซึ่งวางจำนายในช่วงปี พ.ศ. 2544
ทุรคา
พระแม่ทุรคา (दुर्गा ทุรฺคา) หรือ พระแม่มหิษาสุรมรรทินี  เป็นเทวีในศาสนาฮินดู ซึ่งเป็นอีกปางหนึ่งของพระปารวตี มีความหมายว่า "ผู้ไม่มีใครเอาชนะได้ (invincible) หรือ ผู้ไม่มีใครก้าวผ่านได้ (impassable)" ไม่ว่าทั้งเทพเจ้า มนุษย์ อสูร แม้แต่พระศิวะ พระพรหม หรือพระวิษณุ ก็ไม่อาจสังหารมหิษาสูรได้ มีเพียงหญิงสาวที่ไม่ได้เกิดอย่างธรรมชาติ และเป็นหนึ่งในอำนาจทั้งหมดของจักรวาล ซึ่งก็คือพระแม่ทุรคา ซึ่งเกิดจากอำนาจทั้งปวงของเหล่าเทพเจ้า
ในช่วงประมาณเดือนกันยายน-ตุลาคมของทุกปี จะมีการบูชาพระแม่ทุรคาเรียกว่าเทศกาลนวราตรี มีการฉลองถึง ๙ วัน ๙ คืนด้วยกัน ในประเทศไทย งานฉลองนี้จะมีขึ้นประจำทุกปีที่วัดพระศรีมหาอุมาเทวี เขตบางรัก โดยมีการแห่ไปตามท้องถนนในเวลากลางคืนด้วยดอกดาวเรืองและเครื่องบูชาต่าง ๆ
ลีเซหลุยส์-เลอ-กร็อง
ลีเซหลุยส์-เลอ-กร็อง (Lycée Louis-le-Grand; "โรงเรียนหลุยส์มหาราช") เป็นโรงเรียนมัธยมชั้นนำในกรุงปารีส ก่อตั้งใน ค.ศ. 1563 โดยคณะเยสุอิต เมื่อแรกก่อตั้งใช้ชื่อว่า วิทยาลัยแกลร์มง (Collège de Clermont) ต่อมาใน ค.ศ. 1682 ถูกรับไว้ในพระอุปถัมภ์ของพระเจ้าหลุยส์ที่ 14 แห่งฝรั่งเศส จึงมีการเปลี่ยนชื่อโรงเรียนตามพระนามเพื่อเฉลิมพระเกียรติ และยังคงเปิดสอนจนถึงปัจจุบัน
ลีเซหลุยส์-เลอ-กร็องมีศิษย์เก่าเลื่องชื่อมากมายอย่างนั้งแต่นักปรัชญาอย่างวอลแตร์และมาร์กี เดอ ซาด, นักเขียนอย่างมอลีแยร์และวิกตอร์ อูว์โก, นักปฏิวัติอย่างรอแบ็สปีแยร์และกามีย์ เดมูแล็ง และประธานาธิบดีฝรั่งเศสอีกหลายคน
เต่าแก้มแดง
เต่าแก้มแดง (Pond slider, Common slider; ) เป็นเต่าน้ำจืดชนิดหนึ่ง มีถิ่นกำเนิดอยู่ที่ทวีปอเมริกาเหนือ มีถิ่นกำเนิดดั้งเดิมอยู่ในพื้นที่ชุ่มน้ำแถบรัฐอิลลินอย, แม่น้ำมิสซิสซิปปี ไปจนถึงอ่าวเม็กซิโก
ลักษณะเมื่อแรกเกิด กระดองจะเป็นสีเขียว เมื่อโตขึ้นจะเปลี่ยนไปเป็นสีคล้ำ เท้าทั้ง 4 ข้างมีพังผืดใช้ว่ายน้ำได้ดี ขนาดเมื่อโตเต็มที่ประมาณ 1 ฟุต โดยที่ตัวผู้จะมีขนาดเล็กกว่าตัวเมียเล็กน้อย กินอาหารได้ทั้งพืชและสัตว์ ผสมพันธุ์กันในน้ำระหว่างเดือนมีนาคม–มิถุนายน จากนั้นในเดือนสิงหาคม ตัวเมียจะขึ้นมาวางไข่ในหาดทราย ไข่ใช้เวลาฟักเป็นตัวประมาณ 60-75 วัน อายุเมื่อพร้อมที่จะผสมพันธุ์ประมาณ 2 ปี และมีอายุขัยโดยเฉลี่ย 30 ปี
ดียง กูลส์
ดียง-โฌอัน แช็ง กูลส์ (Dion-Johan Chai Cools; เกิด 4 มิถุนายน พ.ศ. 2539) เป็นนักฟุตบอลชาวเบลเยียม เชื้อสายมาเลเซีย ปัจจุบันลงเล่นในตำแหน่งแบ็กขวาให้แก่บุรีรัมย์ ยูไนเต็ด ในไทยลีก และทีมชาติมาเลเซีย
บุรีรัมย์ ยูไนเต็ด
วันที่ 3 มกราคม พ.ศ. 2566 กูลส์ได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 11 และจะได้ลงเล่นให้แก่สโมสรในเลกสองของไทยลีก
สเตาร์บริดจ์
สเตาร์บริดจ์ หรือ สเตาเออร์บริดจ์ (Stourbridge, ออกเสียง) เป็นนครและเมืองหลวงของดัดลีย์ในภาคการปกครองมิดแลนด์สตะวันตกของอังกฤษ
ประชากรจากการสำรวจเมื่อปี ค.ศ. 2001 ระบุว่ามีประชากรทั้งหมด 55,480 คน
กีฬา
สเตาร์บริดจ์ฟุตบอลคลับและสเตาร์บริดจ์คริกเกตคลับ ร่วมทั้ง The War Memorial Athletic Ground ใน Amblecote และสเตาร์บริดจ์รักบี้คลับ เล่นที่สเตาร์ตันพาร์กอยู่ในบริเวณใกล้เคียงกับสเตาร์ตัน และเรดฮิลล์วอลเลย์บอลคลับเล่นที่โรงเรียนเรดฮิลล์
ดนตรี
ระหว่าง ยุค 1980 และยุค 1990 มีสี่วงจากสเตาร์บริดจ์ ได้แก่ ไดมอนด์เฮด, ป็อปวิลอีตอิตเซลฟ์, เดอะวันเดอร์สตัฟ และเน็ดส์อะตอมิกดัสต์บิน ทั้งสี่วงเคยประสบความสำเร็จกับชาร์ตเพลง นักดนตรีที่มีชื่อเสียงคนอื่น ๆ ได้แก่ คลินต์ แมนเซล
วัตถุพ้นดาวเนปจูน
วัตถุพ้นดาวเนปจูน (Trans-Neptunian Object; TNO) คือวัตถุในระบบสุริยะที่โคจรรอบดวงอาทิตย์ในระยะที่ไกลกว่าวงโคจรเฉลี่ยของดาวเนปจูน สามารถแบ่งได้เป็น 3 กลุ่มใหญ่ๆ คือ แถบไคเปอร์ แถบจานกระจาย และเมฆออร์ต
วัตถุพ้นดาวเนปจูนชิ้นแรกที่มีการค้นพบ คือ ดาวพลูโต เมื่อปี ค.ศ. 1930 ในเวลาที่ค้นพบนั้นยังไม่ได้เรียกพลูโตว่าเป็นวัตถุพ้นดาวเนปจูน ดาวพลูโตถูกเรียกว่าเป็นดาวเคราะห์ดวงที่ 9 จวบจนเมื่อมีการจัดระดับดาวเคราะห์ใหม่ในปี ค.ศ. 2006
หลังจากการค้นพบครั้งแรกอีกนานถึง 60 ปี จึงได้ค้นพบวัตถุพ้นดาวเนปจูนชิ้นที่สอง คือ 15760 อัลเบียน หรือ (15760) 1992 QB1 ในปี ค.ศ. 1992 (แต่ก่อนหน้านั้นมีการค้นพบ คารอน ดวงจันทร์ของดาวพลูโต ในปี ค.ศ. 1978) หลังจากนั้น มีวัตถุพ้นดาวเนปจูนได้รับการค้นพบแล้วกว่า 1,075 ชิ้น ซึ่งมีขนาด องค์ประกอบ และวงโคจรที่แตกต่างกัน
วัตถุพ้นดาวเนปจูนที่ใหญ่ที่สุดเท่าที่รู้จัก (และรองจากดาวพลูโต) คือ อีริส ค้นพบในปี ค.ศ. 2005
ประตูปีศาจ
การใช้สอย
ต่อมาวัตถุประสงค์ที่นิยมเชื่อกันโดยเฉพาะในซัสเซ็กซ์ก็กล่าวว่าเป็นประตูที่ปีศาจใช้หนีออกจากวัด ความเชื่อโดยทั่วไปในยุคกลางเชื่อว่าปีศาจสิงอยู่ในวิญญาณของเด็กที่ยังไม่ทำพิธีรับศีลจุ่ม ฉะนั้นการทำพิธีรับศีลจุ่มก็เท่ากับเป็นการไล่ปีศาจออกจากร่างของเด็ก และปีศาจก็จะต้องมีทางออกจากวัด ซึ่งเป็นสาเหตุที่ทำให้มีการสร้างประตูทางกำแพงด้านเหนือเพื่อจุดประสงค์ดังว่านี้ ประตูปีศาจมักจะเป็นประตูที่มีขนาดเล็กกว่าที่จะใช้จริงได้ ฉะนั้นจึงเป็นเพียงโครงสร้างที่สร้างขึ้นเพื่อเป็นสัญลักษณ์เท่านั้น ประตูเหล่านี้ที่ยังเหลืออยู่มักจะปิดตันด้วยอิฐ ซึ่งกล่าวกันว่าเพื่อกันไม่ให้ปีศาจกลับเข้าวัดอีก
ตัวอย่าง
ประตูปีศาจพบทั่วไปในบริเตนแต่จะพบมากที่สุดในซัสเซ็กซ์ เช่นที่วัดเซนต์นิโคลัสที่เวิร์ธ
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (俺だけ入れる隠しダンジョン 〜こっそり鍛えて世界最強〜 (Ore Dake Haireru Kakushi Danjon ~Kossori Kitaete Sekai Saikyō~)) เป็นซีรีส์ไลต์โนเวลญี่ปุ่นแนวจินตนิมิต เขียนโดยเมงูรุ เซโตะ และวาดภาพโดยโนเตะ ทาเกฮานะ เริ่มเผยแพร่ออนไลน์เมื่อเดือนมกราคม พ.ศ. 2560 ทางเว็บไซต์นิยายออนไลน์ โชเสตสึกะ นิ นาโร ภายหลังสำนักพิมพ์โคดันชะได้รับสิทธิ์ตีพิมพ์เป็นหนังสือตั้งแต่เดือนสิงหาคม พ.ศ. 2560 โดยเป็นหนังสือในเครือ Kodansha Lanove Books ปัจจุบันวางจำหน่ายแล้ว 6 เล่ม ได้รับการดัดแปลงเป็นมังงะ วาภาพโดยโทโมยูกิ ฮิโนะ เผยแพร่ผ่านบริการมังงะ Suiyōbi no Sirius ของสำนักพิมพ์โคดันชะบนเว็บไซต์นิโกะนิโกะ ตั้งแต่ปี พ.ศ. 2561 ได้รับการตีพิพม์เป็นหนังสือการ์ตูนรวมเล่ม (ทังโกบง) แล้ว 6 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอ Okuruto Noboru ออกอากาศตั้งแต่เดือนมกราคมถึงมีนาคม พ.ศ. 2564 ทางผังรายการ Animeism
เบนส์ชิลีโบวล์
Ben’s Chili Bowl เป็นร้านอาหารสถานที่หนึ่งในเมืองวอชิงตัน ดี.ซี. ตั้งอยู่ที่ 1213 ถนน U ถัดจากโรงละคร Lincoln ในย่านตะวันตกฉียงเหนือของเมือง ดี.ซี อาหารที่เป็นที่รู้จักกันดีของร้านนี้คือ chili dogs, half-smokes และ milkshake และร้านนี้ยังเป็นส่วนหนึ่งของประวัติศาสตร์ในย่านนี้ โดยก่อตั้งในปี 1958 ร้านนี้มักเป็นที่แวะเวียนของทั้งตำรวจและผู้ประท้วง ในปี 1968 ช่วงระหว่างการจลาจลในเมืองวอชิงตัน ดี.ซี. และโดยปกติจะมีคนดังเข้ามาเยี่ยมเยือน อย่างเช่น Bill Cosby และ Chris Tucker
ในเดือนมกราคม 2009, นายกเทศมนตรีเมืองวอชิงตัน ดี.ซี. Adrian Fenty ได้เชิญประธานาธิบดี Barack Obama มารับประทานอาหารที่ร้าน Ben ซึ่งถือเป็นส่วนหนึ่งในการต้อนรับมาที่เมืองนี้
ประวัติศาสตร์
ทางเดินบนถนน U ได้ถูกทำลายโดยการจลาจลเมื่อปี 1968 ที่เกิดขึ้นจากการลอบสังหาร Martin Luther King ในระหว่างการเกิดจลาจล Stokely Carmichael ผู้นำของคณะกรรมการนักศึกษาต่อต้านความรุนแรง ได้ถามนาย Ben เพื่อให้ร้านของเขาเปิดและ Alis ได้รับอนุญาตให้เปิดร้านในช่วงที่เกิดเคอร์ฟิว โดยอาหารของร้านนี้ ได้บริการมั้งเจ้าหน้าที่ตำรวจและเจ้าหน้าที่ดับเพลิงเพื่อที่จะกำหนดย่านนี้ คการใช้ความรุนแรงและการลอบวางเพลิงดังกล่าวได้ทำให้นาย Ben เขียนข้อความว่า “Soul Brother” บนหน้าต่าง เพื่อหวังว่าจะหยุดความโกรธของม็อบได้
การล้มละลายของธุรกิจจำนวนมากนำไปสู่การการย้ายไปอาศัยที่ชานเมือง และเศรษฐกิจที่ลดลงของพื้นที่ใกล้เคียงในย่านนี้ ตั้งแต่กลางปี 1970 ถึง กลางปี 1980 พื้นที่นี้กลายเป็นที่รู้จักของพวกติดยาเสพติด Ben’s Chili Bowl ได้ลดพนักงานในร้านจำนวนหนึ่ง Ben และ ลูกชายของ Virginia ที่ชื่อ Kamal จำได้ว่า “ ที่เขายังอยู่เพราะร้าน Chili Bowl เป็นเหมือนร้านตัดผมในย่านนี้ ผู้คนที่นั่งอยู่ที่นี่และพูดคุยกัน เหมือนเป็นคนในครอบครัวและคนในย่านนี้ที่ปกป้องพวกเรา ร้านอาหารได้หยุดให้บริการพายและขนมเค้ก ซึ่งดึงดูดต่อคนที่ติดยาเสพติด ขณะที่ตำรวจดำเนินการเผ้าระวังเกี่ยวกับการค้ายาเสพติดจากหน้าต่างชั้นบนของอาคาร
การก่อสร้างที่กว้างขวางขึ้นของสถานีรถไฟใต้ดินบนถนน U ฝั่งตรงข้ามถนนจากร้าน เสร็จสมบูรณืเอปี 1991 บังคับให้หลายๆธุรกิจบนถนน U ต้องปิดตัวลง แต่ร้าน Ben’s Chili Bowl ยังคงเปิดอยู่เพื่อขายอาหารให้คนงานก่อสร้าง หนังสือพิมพ์ วอชิงตันโพสต์ ได้แสดงความคิดเห็นเกี่ยวกับร้าน Ben’s Chili Bowl ว่า “ น่าจะเป็นธุรกิจเดียวในย่านนี้ที่รอดจากการเกิดจลาจลในปี 1968 และการก่อสร้างรถไฟฟ้าสายสีเขียว รถไฟใต้ดินและอัตราการเกิดอาชญากรรมที่ลดลง เป็นตัวช่วยฟื้นฟูพื้นที่ในย่านนี้ จากต้นปี 1990 รายได้จากธุรกิจที่ขยายตัว 10% ต่อปี สูงถึง 1.5 ล้านดอลลาร์สหรัฐในปี 2005 และจำนวนพนักงานที่ร้านมีการเติบโตเป็น 20 คน
ในฤดูร้อนปี 2007 เจ้าของร้าน Ben’s ได้นำพันธมิตรของ 10 ธุรกิจขนาดเล็กที่มีข้อตกลงกับบริษัท พลังงานในท้องถิ่นเพื่อแปลงพลังงานจากพลังงานลมได้ 100% หนังสือพิมพ์ นิวยอร์กโพสต์อ้างถึง Nizam Ali ที่ได้กล่าวว่า “ พวกเราเป็นส่วนหนึ่งของการมีส่วนร่วมในการทำสิ่งที่ดีสำหรับพื้นที่ในย่านนี้ และเป็นสิ่งที่ดีสำหรับเมือง มันเป็นความคิดที่ดีที่จะช่วยให้สภาพแวดล้อมดีขึ้นและเป็นการเปิดโอกาสทางด้านเศรษฐกิจสำหรับพวกเรา”
ในปี 2008 ร้าน Ben’s Chili Bowl เปิดสาขา 2 ใกล้กับสวนสาธารณะ Nationals Park แม้ว่ามันจะมีข้อจำกัดมากกว่าร้านเดิม
ในปี 2009 ลูกชายของนาย Ben, Nizam และ Kamal ได้เปิดร้านอาหารหรูและบาร์ที่ถัดจากร้าน Ben’s ที่ 1211 ถนน U ติดกับอาคารเดิม ในร้านจะมีเครื่องดื่มแอลกฮอลล์ (บางสิ่งที่ไม่มีในร้าน Ben’s)เป้าหมายของร้านนี้คือ การเติมเต็ม ตามที่ Nizam บอกว่า เป้าหมายของเค้าคือ การจริงจังกับตัวเอง ร้านอาหารนี้มีทุกอย่างในร้าน Ben’s Chili Bowl เปิดตั้งแต่ 11 โมง นอกจากนั้นยังสามารถรับประมานได้ทั้งอาหารกลางวัน, อาหารเย็น และเมนูดึก
เมนู
รูปแบบเมนูของร้าน Ben’s “original chili half-smoke” ซึ่งเป็นอาหารจานแนะนำของร้าน โดยมันจะนำเนื้อหมูและเนื้อวัวอย่างละครึ่งมาจำนวนหนึ่งในสี่ปอนด์มาทำไส้กรอกรมควัน วางบนขนมปังนึ่งอุ่น ราดด้วยมัสตาร์ด, หัวหอม และซอสพริกเผ็ดโฮมเมด นอกเหนือจากเนื้อหมู-วัวรมควัน และไส้กรอกหมู, ไส้กรอกวัว “turkey dogs” และเบอร์เกอร์มังสวิรัติ “veggie burgers” และไส้กรอก “veggie dogs” (มีทั้งความหลากหลายของเนื้อและมังสวิรัติ) พร้อมทั้งยังมีอีกหลากหลายขนาด นอกเหนือจากการให้บริการอาหารสำหรับลูกค้าที่สามารถรับประทานอาหารได้ทั้งภายใน, ภายนอก และนำกลับ
วันนี้ ไส้กรอกของร้านมีมากมายถูกผลิตใน Baltimore, Maryland เป็นที่บรรจุภัณฑ์
ลูกค้าและการรับรู้
Boston Globe ได้อธิบายความหลากหลายของลูกค้าร้าน Ben’s “เด็กแนวพังก์, นักธุรกิจที่ทันสมัย และทุกคน” ในปี 2001, นาย Ben และลูกชาย Kamal แสดงความคิดเห็นเกี่ยวกับการเปลี่ยนแปลงของชนิดของคนที่รับประทานอาหาร “คุณได้ยินความคิดเห็นของลูกค้าผิวขาว พวกเขาต้องการร้านสำหรับคนผิวขาวอย่างเดียว แต่ขณะนี้มองไปรอบๆจะมีคนนอกจากผิวขาว ดังนั้นจึงทำให้พวกเขาไม่มีความสุขกับมัน
ลูกค้าประจำที่มีชื่อเสียงคือ นักแสดงตลก Bill Cosby ผู้ซึ่งนำภรรยาในอนาคตมานัดเดทครั้งแรกที่ร้าน Ben’s เขาจำได้ว่าครั้งแรกที่เขาได้กลายเป็นแขกประจำของร้านนี้ และให้บริการในกองทัพเรือที่ประจำการใน Bethesda Maryland ในปี 1958 และบ่อยครั้งเขาได้เยี่ยมชมคลับแจ๊สที่ถนน U นาย Cosby จำได้ว่าระหว่างการเยี่ยมเยือนของเขากับ Camille ซึ่งตอนนั้นเป็นนักศึกษาอยู่ที่มหาวิทยาลัยแมรีแลนด์ เขาจะ”กินมากกว่า 6 ชิ้น” Cosby กลับมาที่ร้าน Ben’s ในปี 1985 เพื่อจัดงานแถลงข่าวในร้านเพื่อเฉลิมฉลองความสำเร็จของทีวีซีรีส์ของเขารายการ Cosby show เขายังคงหยุดอยู่ที่ร้าน Ben’s และเขาได้เซ็นไว้ที่ร้านว่า Bill Cosby เป็นเพียงคนเดียวที่ได้กินฟรีที่ร้าน Ben’s Chili Bowl  วันที่ 3 พฤศจิกายน 2008 ได้มีการเซ็นใหม่จากครอบครัว Obama
ดาราคนอื่นอีกมากมายรวมทั้ง Chris Tucker และ Bono ได้มาเยี่ยมเยือนในช่วงหลายปี เมื่อนักข่าว Ted Koppel หยุดรายการข่าว Nightline เขาได้มาจัดงานปาตี้ร์ที่ร้านนี้ จากนั้นประธานาธิบดี Barack Obama ได้มากินที่ร้าน Ben’s เมื่อวันที่ 10 มกราคม 2009 Then-President-elect บารัค โอบามา ate at Ben's on January 10, 2009.
หนังสือพิมพ์ วอชิงตันโพสต์อ้างว่า “ปลายปี 1990 ไม่มีนักการเมืองของ ดี.ซี. คนใดที่ฝันว่าวิ่งออกจากสำนักงานแล้วไม่มาหยุดที่ร้าน Ben’s Anthony A. Williams ปรากฏตัวขึ้นที่ร้าน Ben’s ทันทีหลังจากที่กรเลือกตั้งนายกเทศมนตรีของเขาประสบความสำเร็จ
อย่างไรก็ตาม คนดังที่ร้าน Ben’s ไม่ได้จำกัดแค่พลเมืองอเมริกัน ในปี 1998 อดีตนายกเทศมนตรี Marion Barry ได้อธิบายว่าเขาได้เดินทางไปประเทศ Ghana และพบกับนายกเทศมนตรีของ Accra ศิษย์เก่าของมหาวิทยาลัยโฮเวิร์ด ได้กล่าวว่า “ ดีใจที่ได้พบคุณที่ Accra ร้าน Ben’s Chili Bowl ยังคงอยู่ไหม?” และเมื่อประธานาธิบดีฝรั่งเศส Nicolas Sarkozy และภรรยาของเขา Carla Bruni-Sarkozy ได้มาเยือนเมืองวอชิงตัน ดี.ซี. ในเดือนมีนาคม 2010 พวกเขารายงานว่า แต่ละคนได้รับประทาน Ben’s half smoke 2 ที่ ในระหว่างการไปเยี่ยมเยือนที่ร้าน
ฉากจากภาพยนตร์รวมถึง The Pelican Brief และ State of play ได้รับการถ่ายทำในร้านและออกรายการ “dozens of TV shows” หนังสั้น Breakfast At Ben’s เป็นหนังที่ถ่านทำที่ร้าน Ben’s เกือบทั้งหมด นอกจากนี้ยังมีการเขียนนิยาย เป็นสถานที่สำหรับการประชุมโดยเฉพาะอย่างยิ่งการประชุมที่เกี่ยวข้องกับบุคคล “ด้านที่แตกต่างกันของกฎหมาย” อยู่ใน George Pelecanos’s King Suckeman
Ben และ Viginia Ali ได้รับการแต่งตั้งให้เป็น D.C. Hall of Fame และในปี 1999 ซอยที่อย่ติดกับร้านอาหารที่ได้รับการเปลี่ยนชื่อเป็น “Ben Ali Way” ในโอกาสการตายของ Ben Ali นายกเทศมนตรี Adrain Fenty ได้โทรไปที่ร้านอาหาร “เป็นหนึ่งในสมบัติที่ยิ่งใหญ่ในเมืองโคลัมเบีย”
ผู้ก่อตั้งร้านได้รับการแต่งตั้งให้เป็น D.C. Hall of Fame
วัฒนธรรมที่นิยม
ตามทางเดินของวอชิงตันของหนังสือ Travel Channel’s Man v. Food ซึ่งออกอากาศครั้งแรกเมื่อฤดูร้อนปี 2009 จุดเด่นของร้าน Ben’s Chili Bowl หนึ่งเดียวที่หยุด นาย Adam Richman ได้ช่วย Nizam Ali เตรียม chili ก่อนที่จะพยายามออก chili half-smoke นาย Richman ได้นั่งอยู่ที่เดียวกับประธานาธิบดี Barack Obama เคยนั่งอยู่ในช่วงต้นปี
ในปี 2009 ภาพยนตร์ State of Play ผู้สื่อข่าว Cal McAffrey (Russell Crowe) ได้มาเยี่ยมเยือนร้าน Ben’s Chili Bowl และกลายเป็นลูกค้าประจำ เราได้สั่ง Chili Cheese Burger, Chili Cheese Fry และ Chili Half-Smoke และมีฉากที่เป็นสัญลักษณ์ “รายการที่กินฟรีที่ร้าน Ben’s”
กล้ามเนื้อไซโกมาติคัส เมเจอร์
กล้ามเนื้อไซโกมาติคัส เมเจอร์ (Zygomatic major) เป็นกล้ามเนื้อในร่างกายมนุษย์ ซึ่งทำหน้าที่ดึงมุมปากไปทางด้านบนและด้านข้าง กล้ามเนื้อนี้มีเส้นประสาทเฟเชียล (facial nerve, CN VII) เลี้ยงเช่นเดียวกับกล้ามเนื้อในการแสดงสีหน้ามัดอื่นๆ
กล้ามเนื้อไซโกมาติคัสเกาะจากโค้งกระดูกโหนกแก้ม (zygomatic arch) ไปยังมุมปาก กล้ามเนื้อนี้ทำหน้าที่ยกมุมปากในขณะที่ยิ้ม
สมดี ดวงดี
สมดี ดวงดี (ສົມດີ ດວງດີ; เกิด ค.ศ. 1952 ที่แขวงสุวรรณเขต ) เป็นนักเศรษฐศาสตร์และนักการเมืองชาวลาว  เขาเคยดำรงตำแหน่งเป็นรัฐมนตรีว่าการกระทรวงการคลังของประเทศลาวตั้งแต่ ค.ศ. 2007 ถึง 2011 แล้วอีกครั้งใน ค.ศ. 2016 และเป็นรัฐมนตรีว่าการกระทรวงวางแผนและการลงทุนใน ค.ศ. 2012 ถึง 2016
อ้างอิง
1952
สำนักพิมพ์บรรลือสาส์น
สำนักพิมพ์บรรลือสาส์น เป็นสำนักพิมพ์ที่มีบทบาทในด้านการ์ตูนไทย จากการจัดพิมพ์นิยายชุดและหนังสือการ์ตูนยอดนิยมหลายชุดทั้งในอดีตและปัจจุบัน เช่น หัสนิยายชุด พล นิกร กิมหงวน ขายหัวเราะ มหาสนุก ปังปอนด์ หนูหิ่นอินเตอร์ เป็นต้น และเป็นผู้บุกเบิกการทำภาพยนตร์แอนิเมชั่น 3 มิติ เป็นรายแรกของประเทศไทย
ประวัติ
สำนักพิมพ์บรรลือสาส์นก่อตั้งโดยบันลือ อุตสาหจิต เมื่อปี พ.ศ. 2498 ที่ถนนนครสวรรค์ ใกล้สะพานผ่านฟ้าลีลาศ จังหวัดพระนคร ในระยะแรกสำนักพิมพ์ได้จัดพิมพ์และจัดจำหน่ายนวนิยายของทมยันตี,แก้วเก้า หนังสือเพลงลูกทุ่งและเพลงลูกกรุง และหนังสือการ์ตูนชุดต่างๆ เช่น สิงห์เชิ้ตดำ, หนูป้อม - ลุงเป๋อ, หนูจ๋า, เบบี้, หัสนิยายชุด พล นิกร กิมหงวน และอื่นๆ โดยทางสำนักพิมพ์ได้ทาบทามให้ เสถียร หาญคุณตุละ เจ้าของนามปากกา "จิงโจ้" มาเป็นนักเขียนภาพประกอบและนักเขียนการ์ตูนรายแรกของสำนักพิมพ์ หลังจากนั้นจึงมีนักเขีบนคนอื่นๆ ได้แก่ เศก ดุสิต, จำนูญ เล็กสมทิศ (จุ๋มจิ๋ม), วัฒนา เพชรสุวรรณ (วัฒนา, อาวัฒน์, ตาโต) เข้ามาร่วมงานด้วยกัน  ส่วนด้านการตลาดนั้น บันลือ อุตสาหจิตได้ลงทุนเป็นผู้บุกเบิกการตลาดด้วยตัวเอง เดินทางสำรวจและเยี่ยมเยียนลูกค้าตามจังหวัดต่างๆ ทำให้สำนักพิมพ์จึงประสบความสำเร็จ ทั้งด้านคุณภาพการจัดทำและการจัดจำหน่ายในระยะเวลาไม่นานนัก